b'\n_START_ARTICLE_\nRemetinec (Zagreb)\n_START_PARAGRAPH_\nRemetinec je zagreba\xc4\x8dko gradsko naselje, mjesni odbor unutar gradske \xc4\x8detvrti Novi Zagreb - zapad, koji se nalazi na ju\xc5\xbenom dijelu grada a na zapadnom dijelu Novog Zagreba. Na istoku grani\xc4\x8di s kvartom Oto\xc4\x8dec, na zapadu sa Blatom, na sjeveru sa gradskom \xc4\x8detvrti Tre\xc5\xa1njevka - jug, to\xc4\x8dnije s kvartom Gredice, te na jugu sa Botincem. To je stambeno naselje koje ima dosta stambenih zgrada a ima i dosta ku\xc4\x87a. U kvartu se nalazi popularan trgova\xc4\x8dki centar Arena centar, poznati zatvor, hrvatske nacionalne televizije Nove TV-e, Novozagreba\xc4\x8dka policijska postaja (VI. policijska postaja Zagreb (Novi Zagreb)) koja se nalazi na Trgu narodne za\xc5\xa1tite br. 1., \xc5\xbeeljezni\xc4\x8dka stanica, po\xc5\xa1tanski ured, crkva, kafi\xc4\x87i itd. U blizini se nalazi Avenue Mall, Zagreba\xc4\x8dki velesajam te Zagreba\xc4\x8dki hipodrom._NEWLINE_Po\xc5\xa1tanski broj je 10020.\n_START_SECTION_\nPromet\n_START_PARAGRAPH_\nRemetine\xc4\x8dki rotor je jedna od prometnih \xc5\xbeila kucavica Zagreba, jer tuda prolazi skoro sav promet iz Zagreba prema Karlovcu, odnosno prema moru. Sam rotor se nalazi u mjesnom odboru Kajzerica._NEWLINE_Zbog rekonstrukcije remetine\xc4\x8dkog rotora na najve\xc4\x87em ulazu u Zagreb, od 6. kolovoza 2018. obustavljen je tramvajski promet ve\xc4\x87im dijelom Novog Zagreba. Rekonstrukcija rotora Remetinec trajat \xc4\x87e do po\xc4\x8detka 2020.'